અલ્હાબાદ હાઇકોર્ટના ચીફ જસ્ટિસ દિલીપ બી. ભોંસલેએ પ્રજાપતિને જામીન મળવાના મામલામાં તપાસના આદેશ કર્યા છે. આ તપાસમાં સંવેદનશીલ મામલાની સુનાવણી કરનાર અદાલતોમાં જજના પોસ્ટિંગમાં હાઇ લેવલ કરપ્શનની વાત સામે આવી છે. જસ્ટિસ ભોંસલેના રિપોર્ટ અનુસાર એડિશનલ જિલ્લા અને સેશન્સ જજ ઓ. પી. મિશ્રાને ૭ એપ્રિલના રોજ નિવૃત્ત થવાના ત્રણ અઠવાડિયાં પહેલાં જ પોકસો ‌(પ્રોટેકશન ઓફ ચિલ્ડ્રન ફ્રોમ સેકસ્યુઅલ અોફેન્સ) જજ તરીકે નિયુકત કરવામાં આવ્યા હતા. જજ ઓ. પી. મિશ્રાએ ગાયત્રી પ્રજાપતિને રપ એપ્રિલના રોજ રેપ કેસમાં જામીન આપ્યા હતા.